LEO ผลงาน H1/64 โตเด่น รับส่งออกไทยสดใส โบรกเชียร์ซื้อเป้า 7.8 บ.
LEO ผลงาน H1/64 โตเด่น รับส่งออกไทยสดใส โบรกเชียร์ซื้อเป้า 7.8 บ.
26 เม.ย. 2564

บล.เคจีไอ (ประเทศไทย) ระบุในบทวิเคราะห์วันนี้(26 เม.ย.64) ว่า บริษัท ลีโอ โกลบอล โลจิสติกส์ จำกัด (มหาชน) หรือ LEO (เป้าพื้นฐาน 7.8 บาท) 1) ประเมินแนวรับ 6.5 บาท / แนวต้าน 6.8 – 7.0 บาท (Trailing stop 6.2 บาท) 2) ประเมินแนวโน้มผลการดำเนินงานครึ่งแรกปี 2564 โตเด่น เทียบไตรมาสก่อนหน้า, เทียบช่วงเดียวกันของปีก่อน จาก i) การส่งออกของไทยที่โตเด่นในไตรมาส 1/2564 โต 2.27% (เดือน มี.ค. ส่งออกโต +8.7%) ii) ค่าระวางเรือคอนเทนเนอร์
ล่าสุดฟื้นตัวขึ้นมาใกล้ระดับสูงสุดเมื่อปลายปีก่อน สะท้อนดีมานด์การขนส่งสินค้าทั่วโลกที่ยังสูง (แม้ว่าจะมีอุปทานตู้คอนเทนเนอร์เพิ่มขึ้นแล้วก็ตาม) และ iii) มีรายได้จากการขนส่งที่เลื่อนการรับรู้จากไตรมาส 4/2563 ตามมาตรฐานบัญชี มารับรู้ ใน ไตรมาส 1/2564
3) Upside จากการ M&amp;A ที่ยังไม่รวมในประมาณการฯ ทั้งนี้ LEO ยังมีเงินสดจากการ IPO เหลืออยู่ราว 200 ล้านบาท เก็บอยู่ในรูปแบบเงินลงทุนระยะสั้น 4) คาดหุ้นเชื่อมโยงเศรษฐกิจโลก (การส่งออก) จะ Outperform หุ้นที่เชื่อมโยงเศรษฐกิจในประเทศช่วงการระบาดของโควิด-19 รอบล่าสุด